లక్నో: రాజకీయాల్లో శాశ్వత శత్రువులు, శాశ్వత మిత్రులంటూ ఉండరు. 'ఉమ్మడి' శత్రువును ఎదుర్కోవాలంటే తాత్కాలిక విభేదాలను పక్కనపెట్టకా తప్పదు. నిన్నమొన్నటి వరకూ ఉప్పూనిప్పూలా ఉన్న మాజీ సీఎంలు ఇద్దరూ ఇప్పుడు 'ఉమ్మడి శత్రువు'ను ఎదుర్కొనేందుకు కలిసి ర్యాలీలు నిర్వహించేందుకు సిద్ధమవుతున్నారు. వీరిలో ఒకరు సమాజ్వాదీ పార్టీ అధినేత అఖిలేష్ యాదవ్ కాగా, మరొకరు బీఎస్పీ అధినేత్రి మాయావతి. ఇటీవల అసెంబ్లీ ఎన్నికల్లో బీజేపీ చేతిలో ఈ రెండు పార్టీలు ఘోర పరాజయం చవిచూశాయి. ఈ నేపథ్యంలో బీజేపీపై వ్యతిరేకతే ప్రధానాస్త్రంగా వచ్చే లోక్సభ ఎన్నికల్లో ఈ రెండు పార్టీల నేతలను ఒకతాటిపైకి తెచ్చేందుకు ఆర్జేడీ అధ్యక్షుడు లాలూ ప్రసాద్ యాదవ్ పావులు కదుపుతున్నారు. ఇటీవల సోనియాగాంధీ ఇచ్చిన విందు సమావేశంలో ఈ రెండు పార్టీల అధినేతలు పాల్గొన్న సందర్భంలో లాలూ ఈ ప్రతిపాదన చేసినట్టు తెలుస్తోంది. మాయావతి, అఖిలేష్ సైతం ముందుకు వచ్చి దేశవ్యాప్తంగా బీజేయేతర పార్టీలన్నీ మహాకూటమిగా ఏర్పడేందుకు సహకరించాలని లాలూ సూచించినట్టు సమాజ్వాదీ పార్టీ ఎంపీ నరేష్ అగర్వాల్ ధ్రువీకరించారు. ఆగస్టు 27న (రాష్ట్రపతి ఎన్నిక అనంతరం) పాట్నాలో లాలూ నిర్వహించబోయే ర్యాలీ తర్వాత అఖిలేష్, మాయావతి జాయింట్ ర్యాలీ ఉండొచ్చని ఆయన తెలిపారు. లాలూ ప్రతిపాదనకు మాయావతి కూడా సానుకూలంగా స్పందించినట్టు చెప్పారు. కాగా, సంయుక్త ర్యాలీలకు మాయావతి, అఖిలేష్ను ఒప్పించేందుకు లాలూతో పాటు, టీఎంసీ అధ్యక్షురాలు మమతా బనర్జీ సైతం ప్రయత్నాలు సాగిస్తున్నట్టు తెలుస్తోంది. 1993 నుంచి యూపీలో ఎస్పీ, బీఎస్పీల మధ్య ఎన్నికల ముందు పొత్తు అనేది లేకుండా పోయింది. 1995 తర్వాత నుంచి ఆ విభేదాలు మరింత పెరుగుతూ వచ్చాయి.
lakno: rajakeeyaallo saashwata satruvulu, saashwata mitrulantuu undaru. 'ummadi' satruvunu edurkovalante taatkaalika vibhedaalanu pakkanapettaka tappadu. ninnamonnati varakuu uppoonippula unna maji cmlu iddaruu ippudu 'ummadi satruvu'nu edurkonenduku kalisi ryaaleelu nirvahinchenduku siddhamavutunnaaru. veerilo okaru samajwadi party adhinetha akhilesh yadav kaga, marokaru bsp adhinetri mayavati. iteevala assembley ennikallo bgfa chetilo ee rendu paarteelu ghora parajayam chavichusai. ee nepathyamlo beejeepee vyatirekathe pradhaanaastramgaa vache loksabha ennikallo ee rendu paarteela nethalanu okataatipaiki tecchenduku argady adhyakshudu laaluu prasad yadav paavulu kaduputunnaru. iteevala soniyagandhi ichina vindu samavesamlo ee rendu paarteela adhinetalu palgonna sandarbhamlo laaluu ee pratipaadana chesinattu telustondi. mayavati, akhilesh saitam munduku vachi desavyaaptamgaa beejeyetara paartiilannii mahakutamiga erpadenduku sahakarinchaalani laaluu suuchimchinattu samajwadi party empy naresh agarwal dhruveekarinchaaru. aagastu 27na (rashtrapati ennika anantaram) paatnaalo laaluu nirvahinchaboye ralli tarvaata akhilesh, mayavati jaint ralli undochani aayana telipaaru. laaluu pratipaadanaku mayavati kuudaa saanukuulamgaa spandinchinattu cheppaaru. kaga, samyukta ryaaleelaku mayavati, akhileshnu oppinchenduku laaluuthoo paatu, tmc adhyakshuraalu mamata banarjee saitam prayatnaalu saagistunnattu telustondi. 1993 nunchi upilo espy, bspll madhya ennikala mundu pottu anedi lekunda poyindi. 1995 tarvaata nunchi aa vibhedaalu marinta perugutuu vachayi.